stanford-oval/wikipedia huggingface dataset:
MISRA C
אפשרות לסטות מהתקן Deviations

במידה ולא ניתן לכתוב את האפליקציה תחת אילוץ של כלל מסוים, דוגמה אופיינת לכך היא למשל יישום כלל [MISRA 2012 Rule 11.4, advisory]: A conversion should not be performed between a pointer to object and an integer type. יישום של כלל זה לא תאפשר פניה לרגיסטרים של מעבדים במערכות משובצות מחשב. במקרים כאלה, צוות הפיתוח יכול להחליט שניתן לסטות מתאימות מוחלטת לתקן עלי ידי ויתור על יישום כללים שאינן מוגדרים כ"מנדטורים" (הכללים כללים שסטייה מהם לא תתאפשר תחת שום צידוק). במידה ועושים זאת נדרשת הצדקה והסבר שיתועדו בדו"ח מיוחד שנקרא Derivation Report
הערות שוליים

↑  MISRA C
↑  "MISRA clarifies safe and secure uses of the C language". www.misra.org.uk. נבדק ב-2019-10-09.
↑  MISRA ORG, MISRA C:2023 Third Edition, Second Revision, MISRA ORG
↑  The MISRA Org, MISRA C++:2023 released
↑  MISRA C++:2023: Guidelines for the use of C++17 in critical systems, Amazon, ‏נובמבר 2023
↑  In spring 1997 software engineers at the Austin Rover Group (ARG) sent a draft C coding standard to Programming Research Ltd (PRL) for review. The review was performed by PRL's then senior consultant, David Blyth, who proposed replacing the draft with an appreciably stronger set of coding rules. Those rules, with minor changes, formed the basis of the first edition of MISRA C.
↑  MISRA C:1998
↑  HORIBA MIRA Limited, [https://misra.org.uk/app/uploads/2021/06/MISRA-C-2012-AMD2.pdf MISRA C:2012 Amendment 2
Updates for ISO/IEC 9899:2011
Core functionality], The MISRA organization, ‏February 2020
↑  The MISRA Consortium Limited, [https://misra.org.uk/app/uploads/2022/12/MISRA-C-2012-AMD3.pdf MISRA C:2012 Amendment 3
Updates for ISO/IEC 9899:2011/2018
Phase 2 — New C11/C18 features], ‏אוקטובר 2022
↑  The MISRA Consortium Limited, [https://misra.org.uk/app/uploads/2023/03/MISRA-C-2012-AMD4.pdf MISRA C:2012 Amendment 4
Updates for ISO/IEC 9899:2011/2018
Phase 3 — Multi-threading and atomics], ‏מרץ 2023
↑  The MISRA organization, MISRA C:2023 released, MISRA C, ‏אוקטובר 2023
↑  HORIBA MIRA Limited, [https://misra.org.uk/app/uploads/2021/06/MISRA-Compliance-2020.pdf MISRA Compliance:2020
Achieving compliance with
MISRA Coding Guidelines], MISRA ORG, ‏פברואר 2020
1 2  "Joint Strike Fighter Air Vehicle C++ Coding Standards" (PDF). נבדק ב-2019-07-16.
↑  "NASA JPC C Coding Standards" (PDF). נבדק ב-2019-07-16.
↑  "ISO 26262-6:2011 Road vehicles -- Functional safety -- Part 6: Product development at the software level". iso.org. ISO. נבדק ב-2019-07-16.
↑  "ISO 26262-6:2018 Road vehicles -- Functional safety -- Part 6: Product development at the software level". iso.org. ISO. נבדק ב-2019-07-16.
↑  "AUTOSAR 4.2 General Software Specification" (PDF). autosar.org. נבדק ב-2019-07-16.
↑  "AUTOSAR 4.3 General Specification of Basic Software Modules" (PDF). autosar.org. AutoSAR. 2016-11-30. נבדק ב-2019-07-16.
↑  Perforce, Clearlake Capital Acquires Perforce Software, www.perforce.com, ‏עשירי לינואר 2018
↑  Perforce Software, What’s New in Helix QAC?
↑  Parasoft, Complete Support for MISRA C 2023 in New Release of C & C++ Testing Solution Enables Seamless Compliance, www.parasoft.com, ‏05.31.2023
↑  Parasoft INC, [https://alm.parasoft.com/hubfs/New_Pages/practical-guide-accelerate-MISRAC-2023-compliance-with-test-automation.pdf A Practical Guide to
Accelerate MISRA C
2023 Compliance With
Test Automation]
גביע הפדרציה הסובייטי

| --- | --- |
 ענף:  כדורגל
 תאריך ייסוד:  1986
 תאריך פירוק:  1990
 ארגון מפעיל:  התאחדות הכדורגל של ברית המועצות
 מספר מתמודדים:  16
 מדינות משתתפות:  ברית המועצות ברית המועצות
 יבשת:  אירו-אסיה
 הכי הרבה זכיות:  דנייפר דנייפרופטרובסק (2)
 
גביע הפדרציה הסובייטי (ברוסית: Кубок Федерации футбола СССР) היה מפעל כדורגל סובייטי המוכרע בשיטת פלייאוף. המפעל נוסד בשנת 1986 ונערך בכל שנה עד פירוקו בשנת 1990 בחסות התאחדות הכדורגל הסובייטית. בעונת 1989 נקרא גביע איחוד הכדורגל של ברית המועצות (Кубок Футбольного союза СССР).
הטורניר נערך בקרב 16 קבוצות הכדורגל הבכירות בברית המועצות.
גמרי הגביע

| שנה | אלופה | פיינליסטית | תוצאה | עיר מארחת | הערות |
| --- | --- | --- | --- | --- | --- |
| 1986 | דנייפר | זניט | 0-2 | קישינב |  |
| 1987 | ספרטק מוסקבה | מטאליסט חרקוב | 4-1 | מוסקבה |  |
| 1988 | קאיראט אלמטי | נפטצ'י באקו | 1-4 | קישינב |  |
| 1989 | דנייפר | דינמו מינסק | 1-2 | דנייפרופטרובסק |  |
| 1990 | צ'רנומורץ אודסה | דנייפר | 0-2 | אודסה |  |
גמרי הגביע > סטטיסטיקה

דנייפר דנייפרופטרובסק — 2 זכיות
ספרטק מוסקבה — זכייה אחת
קאיראט אלמטי — זכייה אחת
צ'רנומורץ אודסה — זכייה אחת
ראו גם

גביע הליגה הרוסית
הערות שוליים

↑  Футбол-90. Календарь-справочник. — М.: «Московская правда». — с. 16.
↑  Кубок Федерации футбола СССР 1986 на footballfacts.ru
↑  Протоколы матчей на сайте fc-dynamo.ru
↑  Кубок Федерации футбола СССР 1986 wildstat.ru
↑  Кубок Федерации футбола СССР 1987 footballfacts.ru
↑  Протоколы матчей fc-dynamo.ru
↑  Кубок Федерации футбола СССР 1987, wildstat.ru
↑  Кубок Федерации футбола СССР 1988 footballfacts.ru
↑  Протоколы матчей fc-dynamo.ru
↑  Кубок Федерации футбола СССР 1988 wildstat.ru
↑  статистика. «Футбол 1989—1990: Чемпионаты, турниры, кубки». — Харьков: Соцiалiстична Харькiвщина, 1990. — С. 202—212. — 360 с. — 5000 экз.
↑  Протоколы матчей розыгрыша кубка Футбольного союза СССР 1990 г.
↑  Кубок Футбольного союза СССР 1990 г. wildstat.ru
| כדורגל בברית המועצות  |
| --- | --- | --- |
| ניהול | פדרציית הכדורגל הסובייטית • ועדת הספורט של ברית המועצות • קבוצות • תחרויות |  |
| תחרויות ליגה | ליגת העל • ליגת המשנה הסובייטית • הליגה הסובייטית השנייה |  |
| תחרויות ליגה נוספות | אליפות אוקראינה הסובייטית בכדורגל • אליפות ארמניה הסובייטית בכדורגל • אליפות אוזבקיסטן הסובייטית בכדורגל • אליפות אזרבייג'ן הסובייטית בכדורגל • אליפות בלארוס הסובייטית בכדורגל • אליפות רוסיה הסובייטית בכדורגל |  |
| תחרויות גביע | הגביע הסובייטי • גביע הפדרציה הסובייטי • גביע רוסיה הסובייטית בכדורגל • הסופר קאפ הסובייטי |  |
| נבחרות | הנבחרת הלאומית • הנבחרת הצעירה • עד גיל 19 • עד גיל 16 |  |
| תחרויות עבר | אליפות האימפריה הרוסית בכדורגל • גביע טוסמן |  |
| ברית המועצות במפעלים האירופיים | דינמו קייב • שחטאר דונצק • דינמו • זניט • טורפדו • לוקומוטיב • ספרטק • צסק"א |  |
ניו אינגלנד רבולושן

סמל ניו אינגלנד רבולושן בשנים 1996–2014
סמל ניו אינגלנד רבולושן בשנים 2014–2021
ניו אינגלנד רבולושן (באנגלית: New England Revolution) היא קבוצת כדורגל מליגת ה-MLS האמריקנית. אצטדיונה הביתי של הקבוצה הוא אצטדיון ג'ילט, הממוקם בפוקסבורו מסצ'וסטס, ומשמש גם את קבוצת הפוטבול ניו אינגלנד פטריוטס. אף על פי שהקבוצה היא מפוקסבורו, היא מייצגת את כל ניו אינגלנד. הבעלים של הקבוצה הוא איש העסקים היהודי רוברט קראפט, שהוא גם הבעלים של הפטריוטס. השם רבולושן (מהפכה באנגלית), נובע מחלקה של ניו אינגלנד במהפכה האמריקנית.
היסטוריה

עד לניצחון 2–3 על דאלאס בגמר הגביע האמריקני בשנת 2007, ניו אינגלנד מעולם לא זכתה בשום תואר בליגה במשך 12 שנות קיומה. 5 פעמים בעבר הם הגיעו לגמר והפסידו (4 פעמים הפסידו את האליפות ופעם אחת את הגביע).
הופעתם בגמר גביע ה-MLS בשנת 2002, העניקה להם כרטיס לגביע CONCACAF לאלופות בשנת 2003, אך הם הודחו כבר לאחר 2 משחקים, לאחר שהפסידו 5:3 בסיכום לקבוצה הקוסטה ריקנית אלחואלנסה. הם נפגשו עם הקבוצה הקוסטה ריקנית שנית בשנת 2006 באותה מסגרת משחקים, כאשר הם שוב מודחים לאחר תיקו 0-0 בבית והפסד 0–1 בקוסטה ריקה.
לניו אינגלנד הייתה הזדמנות לזכות באליפות ה-MLS בשנת 2006 במשחק נגד יוסטון דינמו, אך הם סבלו מאותו חוסר מזל כמו ב-2002 וב-2005. ניו אינגלנד עלתה ליותרון בחלק השני של ההארכה, כשנותרו רק 10 דקות לשחק, אך היא ספגה שעה דקות ספורות לסיום מה ששלח את הקבוצות לקרב מן הנקודה הלבנה, בו הפסידה ניו אינגלנד לבסוף, 4-3. שנה לאחר מכן נפגשו הקבוצות שוב באותו מעמד, אך הפעם יוסטון ניצחה 1–2 ללא צורך בהארכה. הפסד זה היה הפסדה הרביעי של ניו אינגלנד ב-6 שנים בגמר ה-MLS.
היריבה הגדולה הוותיקה ביותר של ניו אינגלנד, היא ניו יורק אך מתפתחת יריבות גם בינה ובין שותפותיה למזרח, שיקגו פייר ו-די.סי. יונייטד, כמו גם עם יוסטון דינמו. אוהדי הקבוצה מכונים "רוכבי חצות" ו-"צבא המהפכה". הכינוי "רוכבי חצות" הוא לזכר הרוכבים המפורסמים פול רביר וויליאם דווס, שהכריזו את הגעתם לחוף של החיילים הבריטים בבוסטון, ולאחר מכן החלה מלחמת העצמאות האמריקנית. האוהדים ה"שרופים" של הקבוצה יושבים בדרך כלל ביציע הצפוני של האצטדיון, יציע שקיבל את הכינוי "המבצר".
טלוויזיה ורדיו

בשנת 2007 משחקי הקבוצה שודרו באזור ניו אינגלנד בערוצים WSBK-TV, ומספר משחקים בערוץ CSN New England. כל זאת, בנוסף לשירודים בערוצים הארציים דוגמת ESPN, ESPN2, ABC וערוץ הכדורגל של FOX. החל מ-2008 כל משחקיה של הקבוצה ישודרו בערוץ המקומי ערוץ 38. כל המשחקים גם משודרים ברדיו, בתחנת WEEI (בגלי FM ו-AM), אך שידורים אלה נלקחים מהשידור בטלוויזיה.
תארים > לאומיים

גביע ה-MLS
סגנות (4): 2002,2005,2006,2007
גביע ארצות הברית הפתוח
זכיות (1): 2007
סגנות (1): 2001
תארים > בינלאומיים

הסופרליג הצפון אמריקאי
זכייה (1): 2008
גביע CONCACAF לאלופות לשנת 2003:
סיבוב ראשון נגד אלחואלנסה 4:0, 3:1 (הפסד 5:3 בסיכום)
גביע CONCACAF לאלופות לשנת 2006:
סיבוב ראשון נגד אלחואלנסה 0:0, 0:1 (הפסד 1:0 בסיכום)
אצטדיון ג'ילט, מגרשה הביתי של ניו אינגלנד
ביסקסואליות

שלט ביסקסואלי במצעד הגאווה בתל אביב
דגל הגאווה הביסקסואלי
בִּיסֶקְסוּאָלִיּוּת (הרכב של המילים הלטיניות "בי" (שניים, דו-) ו-"סקס" (מין); ביחד, בקירוב - "מיניות כפולה" או "דּוּ-מִינִיּוּת"). ישנן הגדרות רבות של ביסקסואליות, החל מהגדרות מילוניות פשוטות כמו זו של מילון אוקספורד, המגדיר ביסקסואליות כ"משיכה מינית לגברים ולנשים", ועד להגדרות שכופרות בבינאריה המגדרית והמינית הגלומה בהגדרה הקודמת, ומכירים בסוגים שונים של משיכות, כולל משיכה מינית ומשיכה רגשית. אלה כוללים: משיכה ללא תלות במין או מגדר, משיכה ליותר ממגדר אחד, ומשיכה של אדם למגדרים דומים ומגדרים שונים משלו. ישנם גם דיונים ערים בקרב אקדמאים ואקטיביסטים בקהילות להט"ביות האם ביסקסואליות היא נטייה מינית, זהות, דפוס התנהגות, שילוב של חלק או כל אלה, או משהו אחר לחלוטין.
רובין אוקס, אקטיביסטית ביסקסואלית מובילה, הגדירה ביסקסואליות כך:
הביסקסואליות לא הוכרה תמיד כסוג מיניות העומד בפני עצמו, ולעיתים הוגדרה הן על ידי הטרוסקסואלים והן על ידי הומוסקסואלים כפיקציה. לגישה זו ועוד גישות שליליות לגבי ביסקסואליות קוראים ביפוביה.
שתי זהויות שקשורות לביסקסואליות הן פאנסקסואליות ופוליסקסואליות.
התפתחות המושג

המונח "ביסקסואל" הופיע לראשונה במאה ה-19 והתייחס לאנשים בעלי תכונות נשיות וגבריות גם יחד. ב-1914 החלו להשתמש במונח זה בפירושו העכשווי הקשור לנטייה מינית. תיעוד היסטורי וספרותי בתרבויות מסוימות מצביע על כך שגברים ביסקסואליים היו תופעה שכיחה ומקובלת אך אין תיעוד היסטורי רב על נשים ביסקסואליות.
חוקרי התנהגות הבחינו בתופעת הביסקסואליות למן אמצע המאה ה-19. תחילה, החשיבו התאוריות את הביסקסואליות למחלת נפש מבחינה רפואית ופסיכולוגית. תאוריות אחרות ראו בתופעה שלב אבולוציוני להבנת ההומוסקסואליות. תאוריות אלו מאמינות כי בני האדם התפתחו משלב דו מיני פרימיטיבי, והתפתחו עד להבדלי מגדר פיזיים המלווים בהתפתחויות פסיכולוגיות.
חלק מהמומחים, וביניהם זיגמונד פרויד, הגיעו למסקנה כי בני האדם הם ביסקסואלים באופן טבעי. ולכן ניתן לחזור אחורה לשלב התפתחותי דו-מיני (ביסקסואלי) פרימיטיבי. הביסקסואליות התפתחה לאחר שלא נמצא דפוס אחיד אצל הטרוסקסואלים והומוסקסואלים מבחינת משיכה מינית, התנהגות חיצונית ומערכות יחסים שקיימו, עם זאת התפתחות הביסקסואלים תלויה מאוד בהקשר החברתי והפוליטי של התקופה והחברה בה הם חיים.
בעבר לא תויגו ביסקסואלים באותן סטיגמות כמו ההומואים ואף נחשבו לנורמה מקובלת. ביוון העתיקה הזהות הביסקסואלית נחשבה לנורמטיבית בקרב נערים וגברים בתנאי שהם התחתנו עם אישה והולידו ילדים. מאז שנות ה-70 החלה התפתחות בהתייחסות לתופעת הביסקסואליות, כאשר ידוענים כמו דייוויד בואי, דייב נבארו, אן הייש והזמר מיקה אימצו וקידמו את הזהות והובילו לפתיחות וקבלה גדולה יותר שלה. בשנות ה-90 זכתה הביסקסואליות לכתבת שער בשבועון "ניוזוויק" וסדרות טלוויזיה כמו "סקס והעיר הגדולה" כללו ייצוגים של ביסקסואלים.
במהלך השנים נוצרו סטריאוטיפים שגרמו לגברים ונשים ביסקסואלים להרגיש בשולי הקהילות ההטרוסקסואליות וההומוסקסואליות. למשל, עולות לעיתים קרובות טענות המציגות את הביסקסואליות כשלב מעבר לזהות של הומוסקסואל ואת אנשים ביסקסואליים כמתכחשים לזהותם האמיתית ומדחיקים אותה. הבעייתיות העיקרית שנותרה עם הזהות הביסקסואלית, קשורה לאי יכולתו של הביסקסואל להתמזג בקבוצה מסוימת מכיוון שבכל קבוצה הוא יהיה חריג. האדם הופך באותה קבוצה ל"בלתי נראה" ואף חש לחץ חברתי ונפשי למתג עצמו במקום המתאים.
מאפייני הביסקסואליות

הביסקסואלים נוטים להדגיש את ההבדל בין מין למגדר. מגדר הוא כקטגוריה חברתית או פסיכולוגית ומחולק לקטגוריות של גבר ואישה. למשל, העובדה שאישה לובשת חצאית בתרבות המערבית בזמן שגבר בדרך כלל לא, מהווה הבדל מגדרי בין גברים לנשים. המין לעומת זאת מאופיין על פי ההבדלים הביולוגיים בין זכר לנקבה. ביסקסואלים בהקשר זה יכולים להימשך למאפיינים המגדריים של גבריות בשני המינים אך לאו דווקא לגוף הגברי.
הביסקסואליות נתפסת פעמים רבות כסוג של בגידה או פוליאמורי (ריבוי אהבות), עקב התפיסה המוטעית והשכיחה כי ביסקסואלים נמצאים תמיד במערכת יחסים מקבילה עם שני המינים. אולם, כמו בכל נטייה מינית גם ביסקסואלים יכולים לחיות חיי מין שונים ומגוונים כמו מונוגמיה, מספר מונוגמיות, פוליאמורי או יחסי מין מזדמנים עם בן זוג אחד או יותר.
דמות קריטית בשיח על מיניות ביסקסואית הוא אלפרד קינסי, סקסולוג וחוקר מיניות, שטען עוד בשנות ה-40 כי ההפרדה בין הטרוסקסואליות להומוסקסואליות אינה דיכוטומית, אלא בעלת שלבי ביניים. קינסי יצר סקאלת ערכים בין 0 ל-6 להגדרת המיניות, כאשר 0 הוא הטרוסקסואל "מוחלט", ו-6 הוא הומוסקסואל "מוחלט", ובניהם ערכי ביניים.
הסוציולוגים קולין ויליאמס ומרטין ויינברג פיצלו את הדיכוטומיה של הטרוסקסואל והומוסקסואל לשני סוגים: הומוסקסואל לא בלעדי (“nonexclusive homosexuals”) והומוסקסואל בלעדי (”exclusive homosexual”), הם גילו שכשליש מהגברים וכשישית מהנשים שנחקרו מגדירים את עצמם יותר כהטרוסקסואלים. הגברים נהנים יותר מקיום יחסי מין עם נשים וסביר להניח שיתחתנו. גברים אלו חשו בושה, חרדה ואשמה לגבי הזהות ההומוסקסואלית. גילוי נוסף נגע בזהות המינית שיכולה להשתנות במהלך הזמן ואשר תלויה בפתיחות ובהתנסות המינית של כל אדם. לפי המחקר גברים ביסקסואלים נוטים להתנסות ביחסי מין עם גברים אחרים באמצע שנות העשרה שלהם, כך גם הנשים מתנסות ביחסי מין עם נשים אחרות באמצע וסוף שנות העשרה של חייהן. הומואים ולסביות מתנסים כשנתיים-שלוש מוקדם יותר.
כמו כל זהות מינית גם לביסקסואלים יש דגלים וסמלים המייצגים את ייחודם. דגל הביסקסואליות מתאפיין בפסים ורודים המסמלים את הקהילה ההומוסקסואלית, פסים כחולים המסמלים את הקהילה ההטרוסקסואלית ופסים סגולים שמסמלים את השילוב בין הצבעים ורוד וכחול כמו השילוב בין המינים והג'נדרים. סמל אחר הוא סמל המשולש המשולב, בו יש שימוש בשני משולשים הפוכים בצבעי ורוד וכחול שמשולבים יחד ויוצרים משולש חדש וסגול. לרבים מהקהילה יש בעיה עם סמל המשולש בוורוד בגלל שיוכו ההיסטורי כסמל להומוסקסואלים במשטר הנאצי ולכן נוצר סמל הירח המשולב בצבעי הכחול ורוד וסגול.
התנגדות לביסקסואליות

ישנם קולות שמתנגדים לביסקסואליות מסיבות דתיות ולוקחים מקורות מהתנ"ך. ישנם שמתנגדים מסיבות שמרניות כי הם תופסים ביסקסואליות משיכה מינית שמאיימת על מבנה המשפחה השמרני. קיימת גם התנגדות בקרב הקהילה הגאה שטוענת שביסקסואליות אינה קיימת. בקרב הקהילה הביסקסואלית נהוג לקרוא לגישות אלו ביפוביה.
ביסקסואליות בבעלי-חיים

לצד הומוסקסואליות בבעלי חיים, נצפו בקרב מינים שונים גם תופעות המזכירות במאפייניהן התנהגות ביסקסואלית. כך, לדוגמה, נצפו התנהגויות ביסקסואליות בקרב ברבורים שחורים, כאשר זכרים מסוימים מזדווגים עם נקבות במקביל לקיום מערכת יחסים זוגית ארוכת שנים עם זכרים אחרים.
המטרייה הביסקסואלית

המונח "מטרייה ביסקסואלית" מתאר הכללה של מספר סוגים של משיכה מינית תחת ההגדרה "ביסקסואליות" בדומה למונח המטרייה הא-בינארי המתאר מספר סוגים שונים של מגדרים. בין היתר, נכללים תחת המטרייה ביסקסואליות, פאנסקסואליות, פוליסקסואליות, אומניסקסואליות, דמיסקסואליות, בירומנטיות, ובי-קיוריוס.
מקור המונח לא ידוע, אך מקור אפשרי הוא הרשת החברתית טאמבלר. הגדרת המטרייה והשימוש בה שנויים במחלוקת: חיבור מספר קבוצות תחת מונח המטרייה הופך אותה לסמל של אחדות ותמיכה הדדית עבור אנשים מסוימים, אך פוגע בהגדרה העצמית והאינדיבידואליות של אחרים.
סמלים

דגל הגאווה הביסקסואלית מורכב מהצבעים ורוד לייצוג משיכה למגדרים נשיים, כחול לייצוג משיכה למגדרים גבריים, ופס סגול בין השניים לייצוג משיכה למגדרים א-בינאריים.
סמל המשולשים החופפים משלב בתוכו משולש ורוד המייצג משיכה למגדרים נשיים החופף עם משולש כחול.
בסמל הירח הכפול נעשה שימוש לייצוג ביסקסואלי בעיקר בגרמניה ומדינות אירופה. יש לסמל מעין סלוגן: "the moon have phases, bisexuals does not"
בסמלי זכר ונקבה נעשה שימוש בווריאציות שונות, כאן סמלה של ונוס משולב בסמל זהה ובסמל הזכרי לייצוג ביסקסואליות נשית.
בסמלי זכר ונקבה נעשה שימוש בווריאציות שונות, כאן סמלה של ונוס משולב בסמל זהה ובסמל הזכרי לייצוג ביסקסואליות גברית.
ראו גם

ביפוביה
מחיקה ביסקסואלית
פוליסקסואליות
פאנסקסואליות
א-מיניות
הוועידה הביסקסואלית הבינלאומית
יום הנראות הביסקסואלי
לקריאה נוספת

Linda D. Garnets and Douglas C. Kimmel, editor, (2003). Psychological perspectives on lesbian, gay, and bisexual experiences (p 86- 130), New York: Columbia University Press.
Bisexuality: Neither Homosexuality Nor Hetrosexuality Robinson, B.A.(2006). Ontario consultants on religious tolerance
Harper, Douglas (2001), bisexuality, online etymology dictionary.
Frequently Asked Sexuality Questions to the Kinsley InstituteThe Kinsley Institute.
Frued’ s.[1905] 1962. Three essays on theory of sexuality. Translated by J. Strachey. New York: Basic books.
Stekel, W. [1922] 1946a. Bi-sexual Love. New York: Emerson.
Bergler, E. 1956. Homosexuality: Disease or way of life. New York: Collier.
Klein, F. 1993. The Bisexual Option. 2nd ed. New York: Harrington Park.
Ross, M. W. 1991. A taxonomy of global behavior. In R.A.P. Tielman, M. Carballo and A. C. Hendriks, eds., Bisexuality and HIV/AIDS: A Global prespective, pp. 21-26. buffalo, N.Y.: Promethes.
Weinberg M. S., and C. J. Williams. 1974. Male Homosexual: Their Problems and adaptations. New York: Penguim.
מלחה (שכונה)

| --- | --- |

 מידע
 עיר:  ירושלים
 מדינה:  ישראל
 על שם:  הכפר הערבי אל-מאלחה
 שטח:  6.8 קמ"ר 
 קואורדינטות:  31°45′08″N 35°10′55″E﻿ / ﻿31.75236111°N 35.182°E﻿ / 31.75236111; 35.182
 שכונות נוספות בירושלים
 he
 
גרעין הכפר אַל-מָאלִחָה בתוך שכונת מלחה המודרנית - 2023
אזור מלחה בשנת 1934, ברקע על הרכס נראים בתי הכפר אַל-מָאלִחָה ומסגד הכפר. בעמק עוברת רכבת על מסילת יפו-ירושלים
המורדות המזרחיים של שכונת מלחה, ומעליהם שכונות רמת שרת והולילנד
הבניה החדשה בשכונת מלחה, על גבעת "אל ראס", מדרום לגרעין הכפר ההיסטורי
אורט חט"ב ע"ש בוורלי מינקוף בשכונת מלחה
מבט אווירי על קריית הספורט במלחה. מימין: פיס ארנה ירושלים, משמאל: אצטדיון טדי ולמעלה באמצע: מרכז הטניס
מלחה היא שכונה בדרום-מערב ירושלים. שם השכונה הוא שיבוש שמו של הכפר הערבי אל-מאלִחה שעל בסיס בתיו הנטושים הוקמה השכונה. תושבי הכפר נמלטו במהלך מלחמת העצמאות, לאחר פרשת דיר יאסין. השם העברי שניתן לשכונה הוא "מָנָֽחַת", על שם העיר המקראית שיש המשערים ששכנה באזור. שם זה בלווית השם מלחה, ניתן בשלטי ההכוונה בכבישי העיר. השכונה גובלת בדרום ביער גילה, במזרח בקטמונים, בצפון ברמת שרת, קריית היובל ועיר גנים, ובמערב בגבעת משואה.
הסמטאות שבשכונה הישנה (שבסיסה בתי הכפר הערבי) נקראות על שם ספינות מעפילים. רחובותיה של מלחה החדשה נקראים על שם בעלי חיים, בשל הקרבה לגן החיות התנ"כי הסמוך.
היסטוריה

הכפר הערבי אל-מאלחה היה זירת קרבות במלחמת העצמאות. עד ההכרזה על הקמת מדינת ישראל, היה הכפר נקודה אסטרטגית ממנה צלפו כוחות ערבים על ירושלים.
ב-14 וב-15 ביולי 1948 הוא נכבש בידי יחידות של אצ"ל ולח"י, כאשר כבר היה נטוש למחצה והוחזק בידי לוחמים ערבים לא-סדירים, ותושביו נמלטו. שטח הכפר והאדמות סביבו סופחו בהמשך למערב ירושלים, יחד עם שטחי הכפרים עין כרם, ליפתא, דיר יאסין וכפרים נטושים נוספים שהיו בתקופת המנדט הבריטי מחוץ לגבול השיפוט של העיר.
ביוני 1949 יושבו הבתים הנטושים של מלחה בעולים, רובם מתוניס, ומיעוטם מכורדיסטן וממרוקו. הכפר לא שויך תחילה מוניציפלית לירושלים, הוא היה אמור להיות יישוב חקלאי והוגדר כמושב עובדים. הסוכנות היהודית סיפקה לו ציוד חקלאי ובעלי חיים, אחר כך לקחה חזרה את הציוד, מפני שטענה שהתכנון השתנה והמקום יהפוך ליישוב עירוני, בנוסף מכרו התושבים עזים שקיבלו מהסוכנות, והחלו לעבוד כשכירים בירושלים. במרץ 1951 נערכו בכפר בחירות לוועד מקומי, אך תושבי הכפר דרשו להיכלל בתחום העיר ירושלים, וחיבור לרשת החשמל והמים של העיר. בתחילת שנת 1953 סופח הכפר רשמית לירושלים. אך הוא חובר לרשת החשמל רק ב-1959.
בראשית ימיה נחשבה לשכונה מרוחקת ונחשלת, הסובלת מהזנחה ומיושבת באוכלוסייה מעוטת יכולת. עם השנים, ובעיקר לאחר מלחמת ששת הימים החלו אנשי בוהמה לגלות עניין באופי הכפרי והציורי של השכונה, על בתי האבן הערביים שנשתמרו בשלמותם וסמטאותיה הצרות. בשכונה החל תהליך איטי ובלתי-מאורגן של שימור ושיפוץ חלק מהבתים. בתחילת שנות ה-70 החל מינהל מקרקעי ישראל בהסדרת רישום המבנים בשכונה, ויחד עם עיריית ירושלים בטיפול ורישום של תוספות בנייה שנבנו ללא אישור.
באמצע שנות ה-80 החלה פיתוחה והרחבתה של השכונה מעבר לגרעין ההיסטורי של הכפר אל-מאלחה. בצד בתי הכפר הישנים קמה שכונה של בתים פרטיים, קוטג'ים ודירות יוקרה. בשנת 1983 נחנך היכל הספורט מלחה, וב-1987 החלה הקמתם של אצטדיון טדי, וקניון ירושלים (הידוע לרוב כ"קניון מלחה") - מהגדולים בקניוני ישראל, בעמק שבין השכונה לקטמונים.
בינואר 1992, בעת עבודות פיתוח בשכונה, נהרס לגמרי בית הקברות המוסלמי של הכפר אל-מאלחה. חודש אחר כך הציע סגן ראש עיריית ירושלים נסים זאב להפוך את מסגד הכפר, שעמד נטוש מאז 1948, לבית כנסת.
בשנת 1997 נחנך השלב הראשון של הגן הטכנולוגי מלחה מדרום לקניון.
בשנת 2005, עם חידוש קו הרכבת ההיסטורי תל אביב-ירושלים שעבר בסמוך לשכונת מלחה, נבנתה במלחה תחנת רכבת, שהייתה התחנה הראשית של ירושלים, עד פתיחתה של תחנת הרכבת ירושלים - יצחק נבון, בשנת 2018.
בשנת 2011, לאחר שמוצו עתודות הקרקע לבינוי בשכונה, אישר להפקדה הוועדה המחוזית לתכנון ולבנייה ירושלים, תוכנית בניין עיר לבנייה של 400 יחידות דיור על המורדות ההדרומיים של השכונה. לאחר שייעודה של הקרקע באזור, שהייתה חלק מהפארק המטרופוליני של ירושלים, שונה משטח ציבורי ייעור למגורים. ביולי 2019, אישרה הוועדה מקומית לתכנון ולבנייה בירושלים תוכנית להקמת 224 יחידות דירות ב-14 בניינים בשטח. 80 אחוז מהדירות בפרויקט ישווקו במסגרת תוכנית מחיר למשתכן.
בסוף 2019, החלה הקמתו של הקו הירוק של הרכבת הקלה למרגלות השכונה.
בדצמבר 2021 אושרה הרחבתו של קניון מלחה כולל בניית שני מגדלים בני 18 קומות לתעסוקה ודיור מוגן.
מקומות מרכזיים בשכונה

הגן הטכנולוגי ירושלים (ג.ט.י) - מתחם גדול שבו ממוקמים מספר בניינים ומגדל ובו 17 קומות. בנוסף קיימים עוד שלושה בניינים המאוכלסים על ידי חברות היי טק, טכנולוגיה, בנקאות (הנהלת בנק לאומי בירושלים וסניף ראשי), מדיה בינלאומית, פרמקולוגיה, מוסדות אקדמיים (האוניברסיטה הפתוחה, מכללת ג'ון ברייס, המכללה החרדית ירושלים), משרדים שונים ועוד.
קניון ירושלים (קניון מלחה) - הוקם על ידי קבוצת 'קניוני עזריאלי' נפתח בשנת 1993. הקניון מהווה מוקד משיכה מרחבי ירושלים, ויש התולים בו את היחלשותו של מרכז העיר הירושלמי.
אצטדיון טדי - אצטדיון כדורגל הנקרא על שם ראש עיריית ירושלים, טדי קולק. אצטדיון טדי הוקם בשנת 1991 (החליף את אצטדיון ימק"א), ומשמש כיום כמגרשה הביתי של קבוצות הכדורגל בית"ר ירושלים והפועל ירושלים. האצטדיון מכיל 31,733 מקומות ישיבה, והוא האצטדיון הגדול בישראל, לאחר שאצטדיון רמת גן הוגבל ל-13,370 מקומות ישיבה. האצטדיון נחשב לאחד המתקדמים והמטופחים בארץ.
תחנת הרכבת ירושלים מלחה - התחנה נפתחה ב-9 באפריל 2005 ושימשה עד 2020 כתחנת קצה למרות שתוואי המסילה עליה היא נמצאת ממשיך עד לתחנת הרכבת הישנה של ירושלים (אך המסילה אינה במצב תפעולי כיום). התחנה ממוקמת בקילומטר 76.269 מתחנת הרכבת תל אביב דרום, או 175.029 קילומטר מתחנת חיפה מזרח. התחנה איבדה מחשיבותה, עם פתיחתה של תחנת הרכבת ירושלים - יצחק נבון, ב-2018. כיום התחנה אינה פעילה.
פיס ארנה ירושלים - הוא אולם רב תכליתי בעל 11,000 מקומות ישיבה, הממוקם ממזרח לאצטדיון טדי ולקניון מלחה בשכונת מלחה, בשטח של 40 אלף מטר מרובע. האולם כולל חדר כושר, אזור עיתונות ומזנונים. מלבד לפעולות ספורט על ענפיו השונים, מיועד האולם לשמש גם כמרכז תרבות, בידור והיכל התכנסויות לוועידות מהארץ ומהעולם, מרכז למופעי רוק וכנסים בינלאומיים.
מרכז השחייה האולימפי (עתידי) - התוכנית כוללת הקמת מרכז שחיה בינלאומי ובו שלוש בריכות שחייה, מתוכם בריכה אולימפית אחת, מתקני שחייה ומתקני ספורט בשטח של 25,000 מ"ר ובנוסף שטחי מסחר ושירות בשטח של 3,500 מ"ר. בנוסף לאירוח תחרויות, ישרת מרכז השחייה החדש את תושבי ירושלים לאורך כל ימות השנה, כמרכז ספורט קהילתי. מרכז השחייה האולימפי החדש יוקם בהמשכו של פארק עמק רפאים (הפארק המטרופוליני), בסמוך להיכל הפיס ירושלים ולטדי.
גן החיות התנ"כי - גן חיות שנמצא בסמיכות לשכונות מלחה וגבעת משואה בירושלים. הגן שוכן על מדרונותיו הצפוניים של נחל רפאים בקרבת מעיין עין יעל (עין יאלו) ועין לבן.
מלחה, ספטמבר 2023
מלחה, ספטמבר 2023